Viimane tantsukeerutus sai veel Pärnu Poiste saatel ära tehtud, kuigi tantsimine oli selleks ajaks juba üsna valus ettevõtmine. Nagu ka plaksutamine, sest nädal varem olid salakavalalt sitked  raudrohuvarred ühelt sõrmelt hea tüki nahka maha kaksanud. Kuid tehtud sai mõlemat, ja mitte vähe. Noh, järgmisel päeval ma enam oluliselt ei longanud, nii et võinuks hulleminigi minna. Näiteks võinuks juhtuda, et pean tee äärest tagasi kesklinna roomama (õudne mõeldagi), sest jäin hääletamisega päris õhtu peale, kuid taas leidsin end juba paari minuti pärast kodu poole veeremas. Huhh. Ega midagi, järgmise aastani.